b"\n_START_ARTICLE_\nTina Vall\xc3\xa8s L\xc3\xb3pez\n_START_SECTION_\nBiografia\n_START_PARAGRAPH_\nEs va llicenciar en Filologia Catalana a la Universitat de Barcelona l'any 1999. Ha treballat de correctora per a les principals editorials del pa\xc3\xads, com tamb\xc3\xa9 per a empreses del sector del disseny i la publicitat. Ha tradu\xc3\xaft del castell\xc3\xa0 al catal\xc3\xa0 diverses obres, entre les quals: Francesc Boix, el fot\xc3\xb2graf de Mauthausen, de Benito Bermejo (2002); Biografia del silenci, de Pablo d'Ors; Un armari ple d'ombra, d'Antonio Gamoneda; Rodoreda: exili i desig, de Merc\xc3\xa8 Ibarz (2008), o Catalunya ser\xc3\xa0 impura o no ser\xc3\xa0, de Llu\xc3\xads Cabrera (2010), com tamb\xc3\xa9 els \xc3\xa0lbums de Mortadel\xc2\xb7lo i Filem\xc3\xb3. Ha escrit diversos llibres de narrativa, entre els quals El par\xc3\xa8ntesi m\xc3\xa9s llarg, amb qu\xc3\xa8 va guanyar el Premi Merc\xc3\xa8 Rodoreda._NEWLINE_Com a bloguera, \xc3\xa9s autora dels blogs L\xe2\x80\x99aeropl\xc3\xa0 del Raval (2003-2007) i Ganxet sota les pedres (2009-2012). \xc3\x89s coeditora de la revista digital Paper de Vidre des del 2006 i membre fundadora de l'Associaci\xc3\xb3 Professional de Traductors i Int\xc3\xa8rprets de Catalunya. El 2017 va guanyar el Premi Anagrama de novel\xc2\xb7la amb La mem\xc3\xb2ria de l'arbre."